Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: jogról szóló 1989. évi II. törvény 2. §-ának (2) bekezdését,
Paragraph Index: 232

jogról szóló 1989. évi II. törvény 2. §-ának (2) bekezdését, amely kimondja, hogy az egyesülési jog gyakorlása „... nem járhat mások jogainak és szabadságának sérelmével”. Nevezett civil szervezet eljárása tehát ellentétes a törvény hivatkozott rendelkezésével. 1999/79/II. szám OBH 9202/1997. A gyermeknek az Alkotmány 67. § (1) bekezdésében deklarált megfelelő testi, szellemi és erkölcsi fejlődéséhez szükséges védelemre és gondoskodásra való jogával, valamint a 70/D. § (1) bekezdésében foglalt legmagasabb szintű testi és lelki egészséghez való joghoz összefüggésben visszásságot okoz a gyermekvédelmi intézet és a gyámhatóság azzal, ha a nevelőszülőhöz előkészítés nélkül helyez ki gyermeket, majd nem ellenőrzi a nevelőszülő tevékenységét, illetőleg amikor észleli, hogy az nem kielégítő, akkor nem a megfelelő intézkedéseket teszi meg, így eljutva addig a kritikus helyzetig, amikor már a gyermeknek súlyos traumát okoz elhelyezésének megváltoztatása. A panaszos az állampolgári jogok országgyűlési biztosához fordult, mert az általa — nevelőszülőként — négy évig nevelt állami gondozott kiskorút gondozásából a gyermek- és ifjúságvédő intézet (továbbiakban: GYIVI) igazgatója elszállította. A panaszos 1993-ban átmenetileg befogadta a súlyosan veszélyeztetett gyermeket, majd amikor néhány hónappal később a gyámhatóság intézeti nevelésbe vette a kiskorút, akkor a Pest Megyei Gyermek- és Ifjúságvédő Intézettel megállapodást kötött, mely szerint a továbbiakban nevelőszülőként neveli. A megállapodás megkötésekor elsősorban azt vették figyelembe, hogy a gyermek már a panaszos gondozásában van. A gyermek sorsáról dönteni köteles hatóságok, szervek — a panaszos és a gyermek között kialakult érzelmi kapcsolat miatt — azokat a problémákat, melyeket már ekkor felvetettek a nevelőszülő életkörülményei és magatartása, igyekeztek megoldani, a helyzetet kezelni. Ekkor átmenetinek tüntek a panaszos rossz életkörülményei. A gyermek érzelmi kötődése érdekében elfogadták az ígéreteket, a határidőket, melyeket mindig a panaszos maga kötött ki, de betartani képtelen volt. A panaszos évek alatt nem volt képes körülményein javítani, sőt azok egyre rosszabbak lettek. Egy 1997 tavaszán készült környezettanulmány szerint: „a lakás piszkos, elhanyagolt, kb. 10 kiskutya a konyhában is, ... a nevelt gyermek délelőtt 1/2 11-kor egy raktárnak berendezett szobában aludt, ... a sok kutya és macska (valamint a ház vizesedése, a rendszeres és alapos takarítás hiánya) miatt rossz szag terjeng...”

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes